== Historie ==
I forbindelse med byggeriet af et nyt rådhus i Odense i 1950'erne blev der i juni 1953 udskrevet en konkurrence om udsmykningen af endevæggen i rådhussalen. Motivet skulle være "fynsk forår", enten forstået bogstaveligt eller som en henvisning til [[Carl Nielsen]]s korværk af [[Fynsk Foraar|samme navn]]. En dommerkomite udvalgte Yans forslag blandt 104 forslag til udsmykningen uden at vide hvem som havde indsendt de enkelte forslag. Først efter udvælgelsen blev navnet på kunstneren afsløret, og nu udtrykte dommeren tvivl om Yan kunne gennemføre projektet. Yan var ikke ret kendt på det tidspunkt og ikke uddannet i Danmark. Borgmester [[I. Vilh. Werner|Werner]] skar igennem og sagde at de måtte stå ved deres valg. Resultatet blev dog at Yan først skulle lave en model i størrelse 1 til 5 for at vise at han kunne gennemføre opgaven. Modellen blev lavet, og Yan lavede skulpturen i rådhuset.<ref name=omstridt>{{Kilde | url=https://fyens.dk/artikel/et-omstridt-for%C3%A5r-2007-10-19 | titel=Et omstridt forår | dato=19. oktober 2007 | værk=fyens.dk | hentet=30. december 2019}}</ref>
Kunst Kultur